Milí rodičia a budúci prváčikovia!

**ZÁPIS do 1.ročníka pre školský rok 2023/2024**

**sa uskutoční 20. apríla 2023 od 14.00 - 18.00 hod. v priestoroch ZŠ, Školská 11, Slovenský Grob, pre deti s trvalým bydliskom v lokalite Malý Raj v priestoroch ZŠ, Tichá 37/A, Slovenský Grob.**

**Prosíme rodičov, aby ešte pred zápisom vyplnili elektronickú prihlášku, ktorá bude sprístupnená na webovej stránke školy od 10. apríla 2023 . Prihlášku treba vyplniť,  vytlačiť, podpísať a spolu s ostatnými tlačivami  priniesť na zápis.**

Zákonní zástupcovia dieťaťa **sú povinní prihlásiť dieťa,** ktoré k 31.8.2022 dosiahne vek 6 rokov, na  plnenie  povinnej školskej dochádzky v ZŠ. Rovnako i  dieťa, ktorému bol odložený začiatok povinnej školskej dochádzky.

Vyplnením prihlášky budú údaje automaticky zadané do informačného systému školy (ASC-agenda). **Dieťa bude však oficiálne zapísané do 1. ročníka až po vydaní rozhodnutia o prijatí dieťaťa na základné vzdelávanie riaditeľom školy.**

Zápisu a zároveň overovania údajov sa budú musieť s dieťaťom zúčastniť obaja zákonní zástupcovia dieťaťa (aj v prípade rozvedených rodičov) a bude potrebné priniesť:

- vyplnenú a oboma  zákon. zástupcami podpísanú **Žiadosť o prijatie dieťaťa do 1. roč.**

- vytlačenú a oboma zákonnými zástupcami podpísanú elektronickú  **Prihlášku do 1. ročníka**

- **platné občianske preukazy** oboch zákonných zástupcov dieťaťa

- **kópiu rodného listu dieťaťa**

- v prípade zdravotne postihnutého dieťaťa – **doklad o jeho zdravotnom postihnutí**.

- **splnomocnenie** - ak sa z nejakého dôvodu nemôžu overovania údajov zúčastniť obaja zákonní zástupcovia dieťaťa

- **30 € na zakúpenie pracovných zošitov**

- **Žiadosť o  odklad povinnej školskej dochádzky** + vyjadrenie CPPPaP a všeobecného lekára  pre deti a dorast.

- **Žiadosť o predčasné zaškolenie** + odporúčanie CPPPaP a všeobec. lekára pre deti a dorast.

Zákonný zástupca dieťaťa so špeciálnymi výchovno-vzdelávacími potrebami doloží **vyjadrenie príslušného zariadenia výchovného poradenstva a prevencie** do vydania rozhodnutia o prijatí dieťaťa do základnej školy, najneskôr do 15. júna 2023.

Ak zákonný zástupca požiada o **odklad začiatku plnenia povinnej školskej dochádzky**, súčasť žiadosti zákonného zástupcu, ktorým je odporučenie všeobecného lekára pre deti a dorast a odporučenie príslušného zariadenia výchovného poradenstva a prevencie sa **nebude pri zápise vyžadovať**, ale zákonný zástupca ich môže doručiť dodatočne.

Všetky potrebné tlačivá a informácie sú zverejnené na web stránke školy: [www.zssmsslovgrob.edupage.org](http://www.zssmsslovgrob.edupage.org)